Nariadenie Komisie (EHS) č. 1740/78
z 25. júla 1978,
ktorým sa mení a dopĺňa nariadenie (EHS) č. 1579/74 o postupe výpočtu dovozného poplatku na výrobky vyrobené z obilnín a z ryže a pre vopred stanovenú sadzbu tohto poplatku pre obilniny a ryžu, ako aj pre potravinové zmesi z obilnín
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 2727/75 z 29. októbra 1975 o spoločnej organizácii trhu s obilninami [1], naposledy zmeneného a doplneného nariadením (EHS) č. 1254/78 [2], najmä na jeho článok 24,
keďže je nevyhnutné mať k dispozícii najaktuálnejšie informácie o dovozoch niektorých výrobkov, je potrebné, aby členské štáty častejšie informovali o týchto údajoch; keďže nariadenie (EHS) č. 1579/74 z 24. júna 1974 [3] by sa preto malo zmeniť a doplniť;
keďže opatrenia tohto nariadenia sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
V článku 5 nariadenia (EHS) č. 1579/74 sa vkladá odsek takto:
"S ohľadom na výrobky spadajúce pod podpoložku 07.06 A, 23.02 A I a 23.02 A II Spoločného colného sadzobníka sa tieto údaje oznamujú Komisii každý deň."
Článok 2
Toto nariadenie nadobúda účinnosť v tretí deň od jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 25. júla 1978